Komîteya Rayberdişî ya Têgêrayîşê Şorişgêrî yê Yewbîyayeyî yê Şaran (HBDH) biwesîleya serrgêrê şehadetê Deniz Gezmiş, Yusuf Aslan û Huseyin Inani eşkerayîyêke pare kerd û nê vatî:
''6ê Gulane deyîrêka qehremanîye ya hîrê şerwananê ke emrê xo semedê şaranê Kurdîstan û Tirkîya da ya. Na deyîre qet nêqîdîyaye heta ewro ziwan ra  ziwanî rê ameye vatene. Coka 6ê Gulane nêqedîyayîş o!
6ê Gulane manîfestoyê tepişteyanê şiroşgêran o ke bi hawayêke qehremankî ameyo nuştene. Pratîkêk o  ça beno wa bibo û senî beno wa bibo canêverdeno û  verbi hedefî şino. 6ê Gulane vînînêkerdiş o!
6ê Gulane adirêko nêno hewnakerdene û rayraşîyayîşêko nêno vindarnayene yo. 48 serrî yo no adir gur o û no rayraşîyayîş hema bicoş o. 6ê Gulane bêmergîye ya!

6ê Gulane sey Tirkîya Kurdîstan şorişê tarîxê dinya de zî gamêka gird a ke vera zulm, bindestîye û sîtemê kapitalîstî ameye eştene. Pratîkê  serewedartişî yo û ewro destê şaran de çek a 6ê Gulane!
Serrgêra 48ine ma şorişgêro gird Deniz Gezmiş, Yusuf Aslan Huseyin Inanî bihurmet yad kenê. Ma do rêça Deniz, Mahir, Ibrahim û Malûman de her ca de şer û têkoşînî gird bikerê û bi nê zanayîş û îradeyî rayîrê înan têkoşînî biresnê serkewtişî.''
